Серхіа Рамера

Серхіа Херман Рамера (; нар. , Бернанда-дэ-Ірыгоен, Аргенціна) — аргенцінскі футбаліст, брамнік клуба «Бока Хуніярс». Ігрок нацыянальнай зборнай Аргенціны (2009—2018).

 Клубная кар’ера 
У дарослым футболе дэбютаваў у 2006 годзе выступамі за аргенцінскі «Расінг», у якім правёў адзін сезон, прыняўшы ўдзел толькі ў 4 матчах чэмпіянату.

У ліпені 2007 года перайшоў у нідэрландскі АЗ за 1,5 млн еўра. У сезоне 2007/08 лічыўся другім брамнікам каманды, але ў наступным сезоне асноўны галкіпер Бой Ватэрман быў аддадзены ў арэнду ў «АДО Дэн Гааг», і Рамера стаў асноўным брамнікам клуба.

22 жніўня 2011 года Серхіа падпісаў кантракт з клубам італьянскай Серыі B «Сампдорыя». 17 жніўня 2013 года быў аддадзены ў «Манака» на правах арэнды з правам выкупу, дзе стаў дублёрам Даніела Субашыча і на поле выходзіў даволі рэдка. Улетку 2014 года вярнуўся ў генуэзскі клуб.

27 ліпеня 2015 года англійскі «Манчэстэр Юнайтэд» абвясціў аб падпісанні трохгадовага кантракта з Рамера, які перайшоў у клуб у статусе свабоднага агента"Манчестер Юнайтед" объявил о подписании контракта с голкипером сборной Аргентины. У складзе «Манчэстэр Юнайтэд» выконваў ролю запаснога брамніка пасля Давіда дэ Хеа. Пакінуў клуб у чэрвені 2021 года.

У кастрычніку 2021 года далучыўся да італьянскай «Венецыі»Экс-вратарь «МЮ» Ромеро перешел в «Венецию». Пакінуў клуб па заканчэнні сезона 2021/22.

У жніўні 2022 года вярнуўся ў Аргенціну, падпісаўшы 2,5-гадовы кантракт з «Бока Хуніярс».

 Міжнародная кар’ера 
У 2008 годзе дэбютаваў у афіцыйных матчах у складзе нацыянальнай зборнай Аргенціны. Незважаючы на тое, што Рамера мала выхадзіў на пляцоўку за «Манака» ў сезоне 2013/14, ён стаў асноўным брамнікам зборнай на чэмпіянаце свету 2014 у Бразіліі.

 Дасягненні 
 Клубныя 
АЗ Алкмар
 Чэмпіён Нідэрландаў: 2009
 Уладальнік Суперкубка Нідэрландаў: 2009

«Манчэстэр Юнайтэд»:
 Уладальнік Кубка Англіі: 2016
 Уладальнік Кубка Футбольнай лігі: 2017
 Уладальнік Суперкубка Англіі: 2016
 Пераможца Лігі Еўропы: 2017

«Бока Хуніярс»:
 Чэмпіён Аргенціны: 2022
 Уладальнік Суперкубка Аргенціны: 2022

 Міжнародныя 
Аргенціна
 Алімпійскі чэмпіён: 2008

 Крыніцы 

 Спасылкі 

Катэгорыя:Футбольныя варатары
Катэгорыя:Футбалісты Аргенціны
Катэгорыя:Ігракі зборнай Аргенціны па футболе
Катэгорыя:Ігракі ФК Расінг Авельянеда
Катэгорыя:Ігракі ФК АЗ
Катэгорыя:Ігракі ФК Сампдорыя
Катэгорыя:Ігракі ФК Манака
Катэгорыя:Ігракі ФК Манчэстэр Юнайтэд
Катэгорыя:Ігракі ФК Венецыя
Катэгорыя:Ігракі ФК Бока Хуніярс
Катэгорыя:Алімпійскія чэмпіёны па футболе
Катэгорыя:Алімпійскія чэмпіёны ад Аргенціны
Катэгорыя:Чэмпіёны летніх Алімпійскіх гульняў 2008 года
Катэгорыя:Футбалісты на летніх Алімпійскіх гульнях 2008 года